CELEX: 32019D0033
Language: fi
Date: 2019-11-29 00:00:00
Title: Euroopan Keskuspankin Päätös (EU) 2019/2194, annettu 29 päivänä marraskuuta 2019, nimenkirjoitusvaltuuksien myöntämisestä (EKP/2019/33)

20.12.2019   
               
               
                  FI
               
               
                  Euroopan unionin virallinen lehti
               
               
                  L 330/86
               
            
         EUROOPAN KESKUSPANKIN PÄÄTÖS (EU) 2019/2194,
         annettu 29 päivänä marraskuuta 2019,
         nimenkirjoitusvaltuuksien myöntämisestä (EKP/2019/33)
         EUROOPAN KESKUSPANKIN JOHTOKUNNAN PUHEENJOHTAJA, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 38 artiklan,
         sekä katsoo seuraavaa:
         
                     (1)
                  
                  
                     Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 38 artiklassa määrätään, että Euroopan keskuspankkia (EKP) suhteessa kolmansiin oikeudellisesti velvoittavat sitoumukset tekee johtokunnan puheenjohtaja tai kaksi johtokunnan jäsentä taikka EKP:n henkilöstöön kuuluvat kaksi jäsentä, jotka puheenjohtaja on asianmukaisesti valtuuttanut EKP:n nimen kirjoittamiseen. EKP:n sisäisten työskentelyprosessien tehostamiseksi henkilöstöön kuuluvilla olisi oltava valtuudet tehdä EKP:tä suhteessa kolmansiin oikeudellisesti velvoittavia sitoumuksia EKP:ssä hoitamansa tehtävän perusteella.
                  
               
                     (2)
                  
                  
                     Tällä päätöksellä annetaan palvelujohtajalle, joka toimii johtokunnan puheenjohtajan puolesta, toimivalta valtuuttaa poikkeustapauksissa ja perustelluissa tilanteissa henkilöstöön kuuluvat tekemään EKP:tä suhteessa kolmansiin oikeudellisesti velvoittavia sitoumuksia.
                  
               
                     (3)
                  
                  
                     Henkilön, joka ei kuulu EKP:n henkilöstöön, on joskus tarpeen toimia EKP:n edustajana ja käyttää oikeuksia EKP:n puolesta tai tehdä EKP:tä suhteessa kolmansiin oikeudellisesti velvoittavia sitoumuksia esimerkiksi hyväksymällä EKP:n palveluntarjoajan suorittama työ tai tekemällä yhteisiä hankintoja muiden unionin toimielinten kanssa. Sen vuoksi johtokunnan puheenjohtajan puolesta toimivan palvelujohtajan olisi voitava poikkeuksellisesti valtuuttaa tällainen henkilö tekemään EKP:tä oikeudellisesti velvoittavia sitoumuksia EKP:n antamien ohjeiden mukaisesti.
                  
               
                     (4)
                  
                  
                     Tällä päätöksellä ei rajoiteta johtokunnan puheenjohtajan tällä hetkellä tai tulevaisuudessa antamaa erityistä valtuutusta tehdä EKP:tä oikeudellisesti velvoittavia sitoumuksia EKPJ:n perussäännön 38 artiklan mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tehtävään perustuvat nimenkirjoitusvaltuudet
            
               1.   Henkilöillä on tehtävänsä perusteella oikeus omilla vastuualueillaan tehdä EKP:tä suhteessa kolmansiin oikeudellisesti velvoittavia sitoumuksia liitteissä I ja II täsmennetyllä tavalla.
            
            
               2.   Määritettäessä 1 kohdassa tarkoitettua ura-aluetta tapauksissa, joissa ei ole mahdollista määrittää annetun sitoumuksen nettoarvoa selkeästi, on esitettävä kohtuullinen ja varovainen arvio. Tässä arviossa on otettava huomioon EKP:lle mahdollisesti aiheutuvat riskit, erityisesti taloudelliset ja maineeseen liittyvät riskit.
            
         
         
            2 artikla
            Erityisvaltuutukseen perustuvat nimenkirjoitusvaltuudet
            
               1.   Tapauksissa, jotka eivät kuulu 1 artiklan soveltamisalaan, johtokunnan puheenjohtajan puolesta toimivalle palvelujohtajalle annetaan perustelluissa tapauksissa poikkeuksellisesti toimivalta valtuuttaa muita EKP:n henkilöstöön kuuluvia (henkilöstön jäsenet tai lyhytaikaisessa sopimussuhteessa olevat toimihenkilöt) tekemään EKP:tä suhteessa kolmansiin oikeudellisesti velvoittavia sitoumuksia.
            
            
               2.   Palvelujohtajan on toimitettava johtokunnan puheenjohtajalle vuosittain kertomus päätöksistä, jotka on tehty 1 kohdan mukaisesti myönnettyjen valtuuksien perusteella.
            
         
         
            3 artikla
            Kolmansille osapuolille annetut nimenkirjoitusvaltuudet
            
               1.   Johtokunnan puheenjohtajan puolesta toimivalle palvelujohtajalle annetaan toimivalta valtuuttaa palvelujohtajan vastuualueisiin kuuluvissa asioissa poikkeuksellisesti henkilö, joka ei kuulu EKP:n henkilöstöön, tekemään EKP:tä suhteessa kolmansiin oikeudellisesti velvoittavia sitoumuksia EKP:n ohjeiden mukaisesti kyseisen henkilön tai sellaisen yhteisön, johon kyseinen henkilö on sidoksissa, kanssa tehtyjen sopimusten täytäntöönpanemiseksi.
            
            
               2.   Tämä ei sisällä oikeutta edelleenvaltuutukseen.
            
         
         
            4 artikla
            Luettelo EKP:n nimenkirjoittajista
            EKP:n henkilöstöön kuuluvat, jotka on valtuutettu tekemään EKP:tä suhteessa kolmansiin oikeudellisesti velvoittavia sitoumuksia, mainitaan päätöksen EKP/2004/2 (1) 14.2 artiklassa tarkoitetussa EKP:n nimenkirjoittajista laaditussa luettelossa.
         
         
            5 artikla
            Voimaantulo
            Tämä päätös tulee voimaan 1 päivänä tammikuuta 2020.
         
         
            Tehty Frankfurt am Mainissa 29 päivänä marraskuuta 2019.
            
               
                  EKP:n puheenjohtaja
               
               Christine LAGARDE
            
         
         
            (1)  Päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EUVL L 80, 18.3.2004, s. 33).
      
      
         
            Liite I
            
                        Ura-alue
                     
                     
                        Tehtävään perustuvat nimenkirjoitusvaltuudet
                     
                     
                        Nettoarvo
                     
                  
                        B
                     
                     
                        Johtokunnan muut jäsenet kuin puheenjohtaja; valvontaelimen puheenjohtaja; palvelujohtaja
                     
                     
                        Ei rajoitusta, jos kirjoittaa nimen yhdessä ura-alueen C tai ylemmän ura-alueen nimenkirjoittajan kanssa
                     
                  
                        C
                     
                     
                        Kaikki palkkaluokkien K tai L toimihenkilöt
                     
                     
                        Yli 2 000 000  euroa, jos kirjoittaa nimen yhdessä ura-alueen B nimenkirjoittajan kanssa
                     
                  
                        Enintään 2 000 000  euroa, jos kirjoittaa nimen yhdessä ura-alueen D tai ylemmän ura-alueen nimenkirjoittajan kanssa
                     
                  
                        D
                     
                     
                        Kaikki palkkaluokkien I tai J toimihenkilöt,
                        Henkilöstökomitean puheenjohtaja
                     
                     
                        Enintään 2 000 000  euroa, jos kirjoittaa nimen yhdessä ura-alueen C tai ylemmän ura-alueen nimenkirjoittajan kanssa
                     
                  
                        Enintään 20 000  euroa, jos kirjoittaa nimen yhdessä ura-alueen E tai ylemmän ura-alueen nimenkirjoittajan kanssa
                     
                  
                        E
                     
                     
                        PSG-puheenjohtajan nimeämät projektipäälliköt
                     
                     
                        Enintään 20 000  euroa, jos kirjoittaa nimen yhdessä ura-alueen D tai ylemmän ura-alueen nimenkirjoittajan kanssa
                     
                  
                        Enintään 1 000  euroa, jos kirjoittaa nimen yhdessä ura-alueen E tai ylemmän ura-alueen nimenkirjoittajan kanssa
                     
                  
      
      
         
            Liite II
            Tiettyihin sitoumusryhmiin sovelletaan seuraavia liitteestä I tehtäviä poikkeuksia.
            
                        Sitoumusryhmät
                     
                     
                        Nimenkirjoitusvaltuudet
                     
                  
                        
                           Tehtävä
                        
                     
                     
                        
                           Nimenkirjoittajat henkilöstöhallinnon pääosastossa
                        
                     
                  
                        Nimityskirje työsuhteen alkamisesta tai ylennyksestä
                     
                     
                         
                     
                  
                        
                                    —
                                 
                                 
                                    Johtokunnan jäsenet ja palkkaluokkien K ja L tehtävät
                                 
                              
                     
                        
                                    —
                                 
                                 
                                    Yksi ura-alueen B nimenkirjoittaja ja yksi ura-alueen C nimenkirjoittaja
                                 
                              
                  
                        
                                    —
                                 
                                 
                                    Palkkaluokkien I ja J tehtävät
                                 
                              
                     
                        
                                    —
                                 
                                 
                                    Yksi ura-alueen C nimenkirjoittaja ja yksi ura-alueen D nimenkirjoittaja
                                 
                              
                  
                        
                                    —
                                 
                                 
                                    Muu henkilöstön jäsen, lähetetty työntekijä tai harjoittelija
                                 
                              
                     
                        
                                    —
                                 
                                 
                                    Yksi ura-alueen D nimenkirjoittaja ja yksi ura-alueen E nimenkirjoittaja
                                 
                              
                  
                        Myöhemmät muutokset nimityskirjeeseen ja muihin työsuhdetta muuttaviin asiakirjoihin (esim. sopimuksen jatkaminen, siirrot ja muu liikkuvuus)
                     
                     
                         
                     
                  
                        
                                    —
                                 
                                 
                                    Johtokunnan jäsenet ja palkkaluokkien K ja L tehtävät
                                 
                              
                     
                        
                                    —
                                 
                                 
                                    Yksi ura-alueen C nimenkirjoittaja ja yksi ura-alueen D nimenkirjoittaja
                                 
                              
                  
                        
                                    —
                                 
                                 
                                    Muu henkilöstön jäsen, lähetetty työntekijä tai harjoittelija
                                 
                              
                     
                        
                                    —
                                 
                                 
                                    Yksi ura-alueen D nimenkirjoittaja ja yksi ura-alueen E nimenkirjoittaja
                                 
                              
                  
                        
                           Hankinnat
                        
                     
                     
                        
                           Nimenkirjoitusvaltuudet
                        
                     
                  
                        Asiakirjat, jotka vaikuttavat tavarantoimittajien oikeudelliseen asemaan hankintamenettelyissä, erityisesti sopimuksen tekemistä ja hylkäämistä koskevat kirjeet (lukuun ottamatta sopimuksen allekirjoittamista)
                     
                     
                        Hankintamenettelyissä, joita varten ei ole perustettu hankintakomiteaa:
                        Yksi ura-alueen D nimenkirjoittaja ja yksi ura-alueen E nimenkirjoittaja siitä yksiköstä, jolla on budjettivastuu hankinnasta.
                     
                  
                        Hankintamenettelyissä, joita varten on perustettu hankintakomitea:
                        Hankintakomitean puheenjohtaja tai hänen poissa ollessaan toinen ura-alueen D nimenkirjoittaja siitä yksiköstä, jolla on budjettivastuu hankinnasta, ja yksi nimenkirjoittaja hankintayksiköstä
                     
                  
                        
                           Sopimushallinto
                        
                     
                     
                        
                           Nimenkirjoitusvaltuudet budjettivastuussa olevassa yksikössä
                        
                     
                  
                        Sopimuksen muutokset
                     
                     
                        Yleensä nimenkirjoittajat sopimuksen muutoksen arvon perusteella liitteen I mukaisesti
                        Poikkeukset:
                        
                                    —
                                 
                                 
                                    Merkittävien muutosten osalta saman ura-alueen nimenkirjoittajien allekirjoitukset kuin alkuperäisen sopimuksen allekirjoittamisen yhteydessä.
                                 
                              
                                    —
                                 
                                 
                                    Pienten muutosten osalta vähintään yksi ura-alueen D nimenkirjoittaja ja yksi ura-alueen E nimenkirjoittaja.
                                 
                              
                  
                        Sopimuksen irtisanominen
                     
                     
                        Saman ura-alueen nimenkirjoittajien allekirjoitukset kuin alkuperäisen sopimuksen allekirjoittamisen yhteydessä.
                     
                  
                        Muut sopimuksen hallinnointitoimenpiteet, kuten hyväksymistodistus, kuittaus, sopimuksen jatkaminen, joista määrätään sopimuksessa.
                     
                     
                        Edellytetään vähintään yhtä ura-alueen D nimenkirjoittajaa ja yhtä ura-alueen E nimenkirjoittajaa, ellei sopimuksen arvo tai merkittävyys edellytä korkeampaa ura-aluetta.